सामग्री: अफगाणिस्तान लहान मुलांसाठी अतिशय भीषण असल्याचं सेव्ह द चिल्ड्रन संस्थेने म्हटलं आहे.

'सेव्ह द चिल्ड्रन' अभ्यास पाहणीतून ही धक्कादायक बाब समोर आली आहे. 

संयुक्त राष्ट्रंच्या अभ्यासातून हे स्पष्ट झालं आहे की अफगाणिस्तानमध्ये 2005 ते 2019 या कालावधीत 26,025 चिमुरड्यांनी जीव गमावला आहे किंवा ते गंभीररीत्या जखमी झाले आहेत. 

2005 ते 2019 या 14 वर्षांच्या कालावधीत अफगाणिस्तानमध्ये 26,025 लहान मुलांनी जीव गमावला आहे. देशातील अस्थिर परिस्थितीचा मोठा फटका या निरासग चिमुरड्यांना बसला आहे. सेव्ह द चिल्ड्रन चॅरिटी संस्थेने यासंदर्भात पाहणी करून अहवाल सादर केला. त्यातून ही गोष्ट स्पष्ट झाली आहे. 

जिनिव्हामध्ये झालेल्या महत्त्वाच्या बैठकीत या संस्थेने अफगाणिस्तानमधल्या लहानग्यांचं भवितव्य चांगलं असावं यासाठी सहभागी देशांनी प्रयत्न करावेत असं आवाहन केलं आहे. 

जगभरात लहान मुलांसाठी अतिशय धोकादायक देशांमध्ये अफगाणिस्तानचा अकरावा क्रमांक आहे. 2019 मध्ये जगभरातील संघर्षमय घटनांपैकी सर्वाधिक अफगाणिस्तानमध्ये झाल्या. गेल्या वर्षी 874 अफगाण मुलांचा मृत्यू झाला तर 2,275 मुलं जखमी झाली आहेत. 

जीव गमावलेल्यांपैकी दोन तृतीयांश मुलं आहेत. सरकारविरोधी आणि सरकारवतीने लढणाऱ्यांमध्ये या मुलांनी जीव गमावला. अत्याधुनिक शस्त्रास्त्रांद्वारे केलेले आत्मघातकी हल्ले यामध्ये या मुलांनी जीव गमावले आहेत. 

अमेरिकेच्या फौजांचा पाठिंबा असलेलं अफगाणिस्तान सरकार आणि तालिबान यांच्यात प्रदीर्घ काळ सुरू असलेल्या संघर्षादरम्यान शाळांना नियमितपणे लक्ष्य करण्यात येतं. 

अफगाणिस्तानतील अस्थिर परिस्थितीचा फटका चिमुरड्यांना बसतो आहे.

'सेव्ह द चिल्ड्रन' संस्थेच्या अहवालानुसार 2017 आणि 2019 दरम्यान शाळांवर तीनशेहून अधिक हल्ले करण्यात आले. 

आत्मघातकी बाँब हल्ल्यात तुमच्या लाडक्या मुलाचा किंवा मुलीचा जीव जाऊ शकतो, ही भीती सातत्याने अफगाणिस्तानमधल्या पालकांच्या मनात असते. 

हजारो अफगाण पालकांची हीच मनस्थिती आहे आणि हेच वास्तव आहे. सेव्ह द चिल्ड्रन संस्थेचे अफगाणिस्तानमधील संचालक ख्रिस न्यामंडी यांनी सांगितलं.   

'2020 अफगाणिस्तान परिषदेच्या' पार्श्वभूमीवर आंतरराष्ट्रीय देणगीदारांची बैठक सोमवारपासून सुरू झाली आहे. अफगाणिस्तानमधील मुलांचा, त्यांच्या भविष्याचा माणुसकीच्या दृष्टिकोनातून विचार करावा, असं आवाहन या संस्थेने सहभागी देशांना केलं आहे. 

दाट...\nमागील सामग्री खालीलप्रमाणे सारांशित केली जाऊ शकते:
युद्धप्रवण अफगाणिस्तानमध्ये गेल्या पंधरा वर्षांत दररोज सरासरी पाच मुलं जीव गमावत आहेत किंवा जखमी होत आहेत.